แบงก์โน้ตส์
หลังจาก เสี่ยกบ “โชติศักดิ์ อาสภวิริยะ” อดีตกรรมการผู้จัดการเอสเอ็มอีแบงก์
15 มี.ค. 2555

เข็ด
หลังจาก เสี่ยกบ “โชติศักดิ์ อาสภวิริยะ” อดีตกรรมการผู้จัดการเอสเอ็มอีแบงก์ และ ผู้อำนวนการการท่าอากาศยานแห่งประเทศไทย หันหลังให้กับการเมืองไปขายซาลาเปาอย่างมีความสุข ข่าวคราวก็เงียบหายไป




แล้วจู่ๆ เสี่ยกบก็เป็นข่าวอีกครั้ง เมื่อไปปะกันแฮ๋มกับเดอะโต้ง กิตติรัตน์ ณ ระนอง ในงานแห่งหนึ่ง และเดอะโต้งเรียกเข้าไปคุยกันและขอข้อมูลเรื่องแบงก์รัฐ ในฐานะเคยเป็นเอ็มดีมาก่อน
แค่กระซิบกันก็มีข่าวเล็ดลอดออกมาว่า เสี่ยกบรับเชิญเข้ามาดูแลแบงก์รัฐให้รัฐบาลนี้
ข่าวลือนี้ทำเอาคุณแม่วัย 85 ของเสี่ยกบต้องโทรถามลูกชายว่า เป็นมายังไง ลูกชายก็ต้องรีบอธิบายว่า เข็ดแล้วจริงๆ